Dėl klaustuko, šauktuko rašymo sakinio vidutyje

Klaustukas, šauktukas ar daugtaškis gali būti rašomas ir sakinio viduryje pabrėžiant sakinio dalies ar atskiro žodžio emocinį atspalvį, minties pertrūkį, po tokio ženklo žodis gali būti rašomas iš mažosios raidės, pvz.: Tu, tėve, būk ir supūk! pats aš eisiu saulaitės pasižiūrėt. O ką? kas girdėti? – paklausė senė antis. 

Tokiais atvejais, jei autorius nori pabrėžti sakinio baigimo intonaciją, didesnę pauzę, po emocinio ženklo galima pradėti ir naują sakinį iš didžiosios raidės, plg.: Tu, tėve, būk ir supūk! Pats aš eisiu saulaitės pasižiūrėt. O ką? Kas girdėti? – paklausė senė antis.

